157. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 74015 της 4 Μαΐου/5 Ιουλ. 1990 (ΦΕΚ Β΄ 413) Προϋποθέσεις που πρέπει να πληρούν τα σκευάσματα γεωργικών φαρμάκων προκειμένου να χρησιμοποιούνται από ερασιτέχνες. Διαδικασία έγκρισης και διάθεσής τους στην αγορά. Έχοντας υπόψη: 1.Τις διατάξεις του Νόμ. 721/77 «για την έγκριση κυκλοφορίας και τον έλεγχο των γεωργικών φαρμάκων (άρθρ. 24 παρ. γ, στ, ζ και ιβ). 2.την συνεχώς αυξανόμενη ερασιτεχνική χρήση των γεωργικών φαρμάκων σε κήπους και σπίτια και τα προβλήματα που μπορεί να δημιουργήσει. 3.την αριθ. 1/5η Συνεδρίαση/7.6.89 γνωμοδότηση του ΑΣΥΓΕΦ, αποφασίζουμε: Καθιερώνουμε ειδική έγκριση κυκλοφορίας για τα σκευάσματα γεωργικών φαρμάκων που προορίζονται για ερασιτεχνική χρήση (προστασία φυτών σε κήπους αστικών περιοχών ή σε σπίτια) και ορίζουμε ως ακολούθως τη διαδικασία και τις προϋποθέσεις χορήγησής της, καθώς και τη συσκευασία, σήμανση και εμπορία τους: 1.Διαδικασία έγκρισης κυκλοφορίας: 1α.Η οριζόμενη με την τις υπουργικές αποφάσεις αριθ. 177077/83 και 112828/86 για τα σκευάσματα που περιέχουν δρώντα συστατικά που κυκλοφορούν στη χώρα μας είτε σε σκευάσματα γεωργικής χρήσης είτε σε παρασιτοκτόνα υγειονομικής σημασίας και για τα οποία, δρώντα συστατικά, δεν έχουν εκφρασθεί υπόνοιες ούτε από το ΑΣΥΓΕΦ ούτε από σχετικές επιτροπές της ΕΟΚ, ότι είναι δυνατόν να προκαλέσουν χρόνιες παρενέργειες. Στην περίπτωση που έχουν εκφρασθεί τέτοιες υπόνοιες η έγκριση χορηγείται μόνον μετά ειδική γνωμοδότηση του ΑΣΥΓΕΦ. 1β.Η οριζόμενη με την αριθ. 85418/88 υπουργική απόφαση για τα σκευάσματα που δεν εμπίπτουν στην προηγούμενη παράγραφο. 2.Προϋποθέσεις για τη χορήγηση της έγκρισης 2α.Εφόσον τα προς έγκριση σκευάσματα προορίζονται να χρησιμοποιηθούν σε σπίτια να ισχύουν οι περιορισμοί που εφαρμόζονται στα παρασιτοκτόνα υγειονομικής σημασίας (Β.Δ. 374/67 άρθρ. 3), όσον αφορά την οξεία τοξικότητά τους. 2β.Εφόσον προορίζονται για κήπους πρέπει τα μεν σκευάσματα να μην εμπίπτουν στην πρώτη ούτε στην δεύτερη κατηγορία τοξικότητας τα δε δρώντα συστατικά τους να μην εμπίπτουν στην πρώτη κατηγορία. Η κατάταξη σε κατηγορία, τοξικότητας γίνεται με βάση την υπουργική απόφαση ΦΕΚ 587/Β/17.9.88. 2γ.Η αίτηση να συνοδεύεται από τα δικαιολογητικά που ορίζονται κατά περίπτωση από την αριθ. 85418/24.8.88 υπουργική απόφαση. 3.Η συσκευασία να εξασφαλίζει το ακίνδυνο της αποθήκευσης και μεταφοράς και συγκεκριμένα: 3α1.Τα υγρά να φέρουν πώμα ασφαλείας τέτοιο που τα παιδιά κάτω των πέντε ετών να μην μπορούν να τα ανοίξουν. Επιπλέον το πώμα θα είναι τέτοιο που να αποσφραγίζεται εύκολα από τους ενήλικες και να εξασφαλίζει τη στεγανότητα και την επανασφάλιση (ξανακλείσιμο) της συσκευασίας. 3α2.Τα σκευάσματα σε μορφή σκόνης επίπασης να φέρονται σε συσκευασία αυτόχρηστης φιάλης, ώστε με αυτήν να γίνεται η εφαρμογή τους. Επίσης να φέρουν πώμα ασφαλείας που να εξασφαλίζει τα οριζόμενα με την προηγούμενη παράγραφο. 3β.Μέγεθος. 3β1.Για τα αεροζόλ και τα υγρά ετοιμόχρηστα να μην υπερβαίνει τα 500 κ.εκ. 3β2.Για τα υγρά και τις βρέξιμες σκόνες να μην υπερβαίνει την ποσότητα που χρειάζεται για διάλυμα 15 λίτρων. 3β3.Για τις σκόνες επίπασης να μην υπερβαίνει την ποσότητα που χρειάζεται για εφαρμογή σε 200 τ.μ. 3β4.Για τα κοκκώδη να μην υπερβαίνει την ποσότητα που χρειάζεται για εφαρμογή σε 100 τ.μ. 3β5.Ειδικότερα για τα ζιζανιοκτόνα και ανεξάρτητα με τη μορφή του σκευάσματος η συσκευασία μπορεί να φτάσει μέχρι την ποσότητα που χρειάζεται για εφαρμογή σε ένα στρέμμα. 3β6.Για όλες τις περιπτώσεις της παρούσας παρ. (3β) μικρότερα μεγέθη συσκευασίας επιτρέπεται χωρίς συγκεκριμένα όρια αρκεί να υπάρχει η δυνατότητα να φέρονται επ’ αυτής οι ενδείξεις που ορίζονται με την παρ. 2β της αριθ. 83345/28.7.88 υπουργικής απόφασης (κύρια στήλη) και να συνοδεύονται από το πρόσθετο έντυπο που ορίζεται με τις παρ. 4 και 5 της ίδιας απόφασης. 4.Σήμανση 4α.Η ετικέττα των σκευασμάτων για ερασιτεχνική χρήση θα είναι σύμφωνη με τα οριζόμενα με την αριθ. 83345/28.7.88 υπουργική απόφαση εκτός από την παρ. 1β των κεφ. Γ της απόφασης αυτής που αφορά τη χρήση παραστάσεων. (Αντί για τη σελ. 410,685(β) Σελ. 410,685(γ) Τεύχος 1453 Σελ. 47 ΄Αμυνα κατά των ασθενειών των φυτών 16.Ε.β.157 4β.Στην ετικέττα των εν λόγω σκευασμάτων επιβάλλεται η απεικόνιση φυτών, εχθρών ή ασθενειών για τα οποία προορίζονται ώστε να γίνεται άμεσα αντιληπτό ότι προορίζονται για ερασιτεχνική χρήση. Επίσης επιβάλλεται η αναγραφή της φράσης «επιτρέπεται» η πώλησή του σε ερασιτέχνες. 5.Εμπορία. Τα σκευάσματα που προορίζονται για ερασιτεχνική χρήση επιτρέπεται να διατίθενται από: 5α.Τα καταστήματα πώλησης γεωργικών φαρμάκων. 5β.Οποιοδήποτε άλλο κατάστημα με την προϋπόθεση ότι τηρούνται τα οριζόμενα με το Νόμ. 220/73, το Π.Δ. 353/74 και το Νόμ. 1845/89, όσον αφορά τον υπεύθυνο πώλησης και τον ξεχωριστό και κατάλληλο χώρο διάθεσης. 6.Από 1.4.1991 επιβάλλεται η αναγραφή στη συσκευασία των σκευασμάτων γεωργικής χρήσης της φράσης «απαγορεύεται η πώλησή του σε ερασιτέχνες». Η φράση  αυτή επιτρέπεται να φέρεται με αυτοκόλλητο επί της συσκευασίας μέχρι της ανανέωσης της έγκρισης κυκλοφορίας του αντιστοίχου σκευάσματος ή της εγκεκριμένης με υπουργική απόφαση τροποποίησης του κειμένου της ετικέττας του για οποιοδήποτε λόγο.